open-index/open-wikipedia-markdown huggingface dataset:
Jeglina

**Jeglina** tai **Jeglinka** () on Luoteis-Venäjällä Pihkovan alueella Outovan- ja Strugi-Krasnyjen piirissä virtaava joki, joka on Želtšan toiseksi suurin sivujoki.

## Joen kulku
Jeglina alkaa Podolskojen järvestä, joka sijaitsee heti pienen Vyskojen () kylän lounaispuolella Strugi-Krasnyjen piirissä Lugan ylängöllä. Järven ympärillä on vain kaksi lampea Maloje () ja Bologinets (), joista jälkimmäisestä laskee Jeglinaan yhtyvä oja. Simanskij Login () kulmakunnan jälkeen joki on jo pudonnut ylängön rinteitä alas 50 metriä. Joki virtaa nyt uurtamassaan laaksossa samalla, kun siihen yhtyy pieniä sivuojia. Alempana yhtyvistä sivujoista voidaan mainita Mežnik () ja Dubnskaja (). Näiden jälkeen tulee Svojatšenkan () yhtymäkohta, jonka jälkeen joki siirtyy Outovan piirin puolelle. Täällä joen laakso muodostaa jyrkkärinteisen kanjonin, joka loppuu ennen Bezvan () kylää. Täällä joen puolivälissä se virtaa noin 55 metrin korkeudella, mikä tekee yläjuoksun kaltevuudeksi noin 5 metriä kilometrille (m/km ). Se virtaa loput alajuoksustaan rauhallisemmin, joskin se pääsee väljempään ympäristöön vasta kohdatessaan Želtšan levenevän jokilaakson. Loppuosuuden kaltevuus onkin enää noin 0,5 m/km .

## Valuma-alue ja sivujoet
Jeglina sijaitsee Narvanjoen vesistöalueessa Peipsijärven alueella. Želtša laskee Peipsijärveen, mistä Narvanjoki jatkaa pohjoiseen päin ja laskee lopuksi  Suomenlahteen. Jeglinan valuma-alue sijaitsee kokonaan Pihkovan alueella, missä se jakautuu sekä Strugi-Krasnyjen että Outovan piirin alueille. Valuma-alueen pinta-ala on 183 neliökilometriä. Jeglinan suurimpia sivujokia on esitelty alla taulukossa.

})
! pituus(km)
! valuma-alue(km²)
! lähde
|-
| || Bubnevka || Бубневка || || || 2 
|-
| 21 || Svojatšenka || Свояченка || 10 || || 1,
|-
| || Dubnskaja || Дубнская || || || 2 
|-
| || Mežnik || Межник || || || 2 
|-
|}
Lähteet: 1 = , 2 = 

Joen valuma-alueella sijaitsee Podolskoje, joka on joen lähdejärvi, mutta sen lisäksi ei ole lampia suurempia järviä.

## Hallintoalue
Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (). Joen vesistörekisterin numero on 01030000312102000027428 . Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin kokonaan Pihkovan alueeseen.

## Huomautuksia

## Lähteet
Eero Kyllijoki

**Eero "Eetu" Kyllijoki** (19. joulukuuta 1935 Helsinki – 6. maaliskuuta 2011 Mänttä) oli suomalainen päätoimittaja. Kyllijoki oli Hymy-lehden päätoimittajana 1959–1960. Myöhemmin hän oli Apu-lehden toimittajana.

## Toimituksia
* *Uittoisännän hännänajot : uittoneuvos [[K. A. Mustonen|K. A. Mustosen]] vähemmän viralliset muistelmat*. KustannusVastuu, Helsinki 2003

## Lähteet
Don’t Worry Bout Me

**Don’t Worry Bout Me** on ruotsalaislaulajan Zara Larssonin musiikkikappale. Sen julkaisivat TEN Music Group ja Epic Records digitaalisesti ladattavana ja suoratoistettavana singlenä 29. maaliskuuta 2019. Kappaleen ovat sanoittaneet Larsson, Tove Lo, Rami Yacoub, Linnea Södahl, Whitney Phillips, sekä sen tuottaja The Struts. Kappaleen musiikkivideo julkaistiin Larssonin YouTube-kanavalla 25. huhtikuuta 2019.

"Don’t Worry Bout Me" oli kaupallisesti kohtalainen menestys, sen päästyä singlelistan viidenkymmenen parhaan joukkoon Irlannissa, Isossa-Britanniassa, Norjassa, Ruotsissa, Skotlannissa ja Uudessa-Seelannissa. Larsson on esittänyt kappaleen livenä muun muassa Calvin L. Rampton Salt Palace Convention Centerissä 22. maaliskuuta 2019.

## Lähteet
Kalawaon piirikunta

**Kalawaon piirikunta** (, ) on Yhdysvaltojen Havaijin osavaltiossa sijaitseva piirikunta. Kalaupapan yhteisö sijaitsee piirikunnassa. Piirikunta perustettiin vuonna 1905. Se on pinta-alaltaan pienin ja väkiluvultaan toiseksi pienin Yhdysvaltain piirikunta.

## Historia
Piirikunnan alueella on ollut asutusta ainakin 900 vuotta. Arkeologisten kaivausten perusteella paikalla on sijainnut myös useita havaijilaisia temppeleitä. Kalawaon piirikunta on toiminut leprasiirtolana. Ensimmäiset potilaat nykyisen piirikunnan alueelle tuotiin vuonna 1866. Vuosina 1873–1889 leprasiirtolaa ylläpiti belgialainen lähetyssaarnaaja isä Damien. Vuonna 1980 alueelle perustettiin luonnonpuisto. Vuonna 2009 Barack Obama allekirjoitti lakialoitteen, joka tunnusti leprasiirtolaan muuttaneiden, ja näiden perheiden, tekemät uhraukset sekä pyysi virallisesti anteeksi siirtolan kovia oloja.

Tammikuuhun 2021 asti Kalawao oli viimeinen Yhdysvaltain piirikunta, jossa ei tavattu COVID-19-tautia. Osavaltion viranomaiset olivat jo aiemmin sulkeneet piirikunnan suojellakseen siellä edelleen eläviä lepraa sairastavia asukkaita, joiden keski-ikä oli yli 80 vuotta.

## Hallinto ja poliittinen status
Johtuen piirikunnan historiasta leprasiirtolana, sillä ei ole virallista hallintoa, vaan sitä hoitaa Mauin piirikunta. Piirikunnan seriffin nimittää Havaijin terveysministeriö. Kaikki yli 16-vuotiaat vierailijat tarvitsevat etukäteen haetun luvan alueelle pääsemiseksi.

## Väestö
Piirikunnan väkiluku oli 82 vuoden 2020 väestölaskennan mukaan.

Alueella asuu edelleen joitain sellaisia ihmisiä, jotka määrättiin leprasiirtolaan 1960-luvulla. Kun nämä sitten tulevaisuudessa ovat kuolleet, liittovaltion hallinto on ilmoittanut haluavansa avata alueen muun muassa turismille.

## Lähteet

## Aiheesta muualla
Norfolkin piirikunta

**Norfolkin piirikunta** () on Yhdysvaltojen Massachusettsin osavaltiossa sijaitseva piirikunta. Sen väkiluku oli 706&nbsp;775 vuonna 2019. Piirikunnan hallintokeskus on Dedhamin kaupunki. Piirikunta perustettiin vuonna 1793.

## Lähteet

## Aiheesta muualla
Imatran yhteislukio

**Imatran yhteislukio** on vuonna 1908 perustettu, Etelä-Karjalan Imatralla toimiva yleissivistävä lukio. Vuonna 2018 lukiossa opiskeli 441 lukiolaista.

Imatran yhteislukion yhteydessä toimivat myös lukion aikuislinja, Imatran ja  Lappeenrannan yhteinen Etelä-Karjalan IB-lukio sekä yksityinen säätiöpohjainen Itä-Suomen suomalais-venäläisen koulun lukio. Lisäksi lukio tarjoaa kaksoistutkinnon lukiokoulutusta samanaikaisesti Saimaan ammattiopisto Sampossa ammattitutkintoa suorittaville.

Imatran yhteislukio on ollut esillä valtakunnallisissa joukkotiedotusvälineissä esimerkiksi käsiteltäessä koululaisten huumekokeiluja, mediakriittisyyden ja sähköisen viestinnän opetuksen tarvetta, koulun sisäilmaa ja väistötilaan siirtymistä sekä lukiolaisten vanhojenpäivän tanssiaisasujen kierrätystä.

## Lähteet

## Aiheesta muualla
* Imatran yhteislukion verkkosivut (imatra.fi)
Podolskoje (järvi Pihkovan alueella)

**Podolskoje** tai **Podol** () on järvi Luoteis-Venäjällä Pihkovan alueen Outovan piirissä.

## Maantietoa
Järvi on 0,71 kilometriä pitkä, 550 metriä leveä ja sen pinta-ala on 27 hehtaaria. Se sijaitsee Lugan ylängöllä, jossa se on Jeglinajoen lähdejärvi. Järvi on maaston epätasaisuudesta johtuen U-kirjaimen muotoinen. Niemi vaikuttaa olevan mantereeseen soistumalla kiinni kasvanut entinen saari. Järvellä on kuitenkin yksi luotomainen saari, jonka pinta-ala on 0,6 hehtaaria. Järven keskisyvyys on 2 metriä ja syvänteessä on 4 metriä vettä. Järven eteläpuolella on suo ja pohjoisrannoille ulottuu peltomaata ja kylän Vysokoje () asuinalue. Rannassa on vain yksi talous, jonne tulee tie kylältä.

## Luontoarvoja
Järvessä elää ainakin hauki, särki, ahven, kiiski, ruutana, suutari ja mutakala, sekä jokirapua, jota esiintyy kuitenkin vain yksittäin. Järvessä on mutapohja ja rannoilla ovat hiekkarantoja. Suo ja metsämaat antavat rannoille omat ilmeensä ja rantaveteen on kaatunut puiden runkoja.

## Vesistösuhteita
Podolskoje sijaitsee Želtšan valuma-alueella ja sen laskujoki Jeglina on Želtšan toiseksi suurin sivujoki. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen. 

Järven valuma-alueen koko on 0,75 neliökilometriä . Siihen sisältyy viereinen lampi Maloje (), jonka nimikin tarkoittaa suomeksi *pieni* . Podolskojesta lähtevä oja on samalla Jeglinan vesistön latvavesiä, joka virtaa 38 kilometriä pääosin kohti pohjoisluodetta ja yhtyy siellä Želtšan pääuomaansa.

## Huomautuksia

## Lähteet
Dorožka (järvi Pihkovan alueella)

**Dorožka**, **Dorožno**, **Dorožnoje** tai **Baranovskoje** () on järvi Luoteis-Venäjällä Pihkovan alueen Outovan piirissä.

## Maantietoa
Järvi on 1,0 kilometriä pitkä, 380 metriä leveä ja sen pinta-ala on 25 hehtaaria. Se sijaitsee Jammin () kirkonkylän itäreunalla Želtšajoen toisella puolella. Järvi sijaitsee joen ja viereisen Pušnon välissä, missä sijaitsee myös Baranovkan () asuinalue. Asuinalueelle tulee ti kirkonkylältä, mutta se ei kierrä järven kaakkoispuolelle, missä on Želtša tulva-alueen kosteikkoja. Järven keskisyvyys on 2,3 metriä ja syvänteessä on 3,5 metriä vettä. Järven rannoilla on paljon ranta-asutusta.

## Luontoarvoja
Järven kalastosta ei ole tietoa, mutta sillä on kaksi lyhyttä yhdysojaa Želtša, mistä kalat voivat uida järven ja joen väliä. Järvellä on mutapohja ja sillä on hiekkaranna ja kaakossa on turpeikkoa ja hetteikköä. Järven pohjassa on lähteitä.

## Vesistösuhteita
Dorožka sijaitsee Želtšan valuma-alueella ja sen yhdysojat ovat Želtšan sivujokia. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen. Järven valuma-alueen koko on 0,65 neliökilometriä . Sen kaakkoispäässä on lyhyt yhdysoja Želtšaan ja järven länsipäässä on suoraksi kaivettu toinen yhdysoja. Ojilla pyritään ilmeisesti veden vaihtumiseen järvessä, sillä järven pinta-ala on puolet sen valuma-alueesta.

## Huomautuksia

## Lähteet
Girls Like

**Girls Like** on brittiläisräppäri Tinie Tempahin musiikkikappale, jolla vierailee myös ruotsalaislaulaja Zara Larsson. Sen julkaisivat Parlophone ja Warner Records Tempahin kolmannen, Youth-studioalbumin toisena singlenä 26. helmikuuta 2016. Kappaleen ovat sanoittaneet Aleisha Bennett, Zara Larsson sekä Patrick Okogwu ja sen tuotti Nana Rogues. Kappaleen musiikkivideo julkaistiin Larssonin YouTube-kanavalla 17. maaliskuuta 2016. Video kuvattiin Kapkaupungissa sijaitsevassa Woodstockin kaupunginosassa.

"Girls Like" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Alankomaissa, Australiassa, Irlannissa, Isossa-Britanniassa, Skotlannissa, Suomessa ja Uudessa-Seelannissa sekä viidenkymmenen parhaan joukkoon Norjassa, Ruotsissa ja Tanskassa. Lisäksi se on myynyt Isossa-Britanniassa kaksinkertaista ja Ruotsissa kolminkertaista platinaa. Tempah ja Larsson ovat esittäneet kappaleen ensimmäisen kerran livenä The Jonathan Ross Showssa 12. huhtikuuta 2016.

## Lähteet
Tipan diskografia

Rap-artisti **[[Tippa (muusikko)|Tipan]] diskografia**.

## Albumit

### Soolo

### Tippa-T x Riku Rietas

* *[[Dänkit tai henki]]* (2011)

## EP:t

* *[[TRAPPIST-EP]]* (yhdessä Bizin kanssa, 2017)
* *[[Viaton]]* (yhdessä costeen kanssa, 2020)

## Singlet

## Vierailijana

## Katso myös
* Luettelo Tipan kappaleista
C4H8

**C<sub>4</sub>H<sub>8</sub>** on seuraavien yhdisteiden molekyylikaava:

*buteeni
**1-buteeni
**2-buteeni
***cis-2-buteeni
***trans-2-buteeni
**isobuteeni
*metyylisyklopropaani
*syklobutaani
Matti Korjula

**Matti Juhani Korjula** (2. elokuuta 1931 Muurla – 23. toukokuuta 2023 Helsinki) oli suomalainen auto- ja liikennetoimittaja ja tietokirjailija. Hän oli ''Tekniikan Maailma'' -lehden päätoimittajana 1965–1969. Korjula sai vuoden 2018 Auto- ja liikennegaalassa Auto- ja liikennetoimittajien myöntämän elämäntyöpalkinnon.

Korjula kuoli 92-vuotiaana nopeasti edenneeseen sairauteen. Hänet on haudattu Hietaniemen hautausmaalle.

## Teoksia
* *TM koeajaa: (koottu Tekniikan maailmassa v. 1957–1961 ja 1957–1963 julkaistuista tärkeimmistä koeajoselostuksista)*; kirj. Matti Korjula ja Erkki Paasikangas. Tekniikan maailma, Helsinki 1961
* *TM koeajaa 2: (koottu Tekniikan maailmassa v. 1957–1961 ja 1957–1963 julkaistuista tärkeimmistä koeajoselostuksista)*; kirj. Jussi Juurikkala, Matti Korjula ja Erkki Paasikangas. Tekniikan maailma, Helsinki 1963, 2. painos 1964
* *Menetti ajoneuvonsa hallinnan ... – Tutkittua tietoa kuolemankolareista*; kirj. Matti Jansson, Matti Korjula. Infopress, Helsinki 1976
* *Miksi rysähti?: 1400 tutkittua kuolonkolaria 1998–2001*. Reporter Publications, Helsinki 2003
* *Malmi – Helsingin lentoasema: 70 vuotta suomalaista ilmailua*; toim. Seppo Sipilä, Raine Haikarainen, Hannu-Matti Wahl. Minerva, Helsinki 2008, 2. uud. painos nimellä *Malmi – Helsingin lentoasema*; toim. Seppo Sipilä, Raine Haikarainen, Hannu-Matti Wahl, Minerva Kustannus, Helsinki 2018

## Lähteet
This One’s for You (David Guettan kappale)

**This One’s for You** on ranskalaisen DJ-tuottajan David Guettan musiikkikappale, jolla vierailee myös ruotsalaislaulaja Zara Larsson. Sen julkaisivat Parlophone ja Epic Records digitaalisesti ladattavana singlenä 13. toukokuuta 2016 ja se toteutettiin vuoden 2016 jalkapallon Euroopan-mestaruuskilpailujen viralliseksi tunnuskappaleeksi. Kappaleen ovat sanoittaneet Guetta, Giorgio Tuinfort, Nick van de Wall, Ester Dean ja Thomas Troelsen, joista kolme ensimmäistä myös tuottivat sen. Kappaleen musiikkivideon ohjasi Hannah Lux Davis ja se julkaistiin Guettan YouTube-kanavalla 10. kesäkuuta 2016.

"This One’s for You" oli kaupallisesti kansainvälinen menestys, sen päästyä singlelistan kärkeen Portugalissa, Ranskassa, Saksassa ja Sveitsissä sekä viiden parhaan joukkoon Belgiassa (Vallonia), Israelissa, Itävallassa, Norjassa, Ruotsissa, Sloveniassa ja Unkarissa.

## Lähteet
I Would Like

**I Would Like** on ruotsalaislaulajan Zara Larssonin musiikkikappale. Sen julkaisivat TEN Music Group, Epic Records ja Sony Music Entertainment Larssonin toisen, So Good-studioalbumin neljäntenä singlenä 11. marraskuuta 2016. Kappaleen ovat sanoittaneet Larsson, James Abrahart, Alexander Izquierdo, Marcus Lomax, Stefan Johnson, Jordan Johnson, Karen Chin, Oliver Peterhof sekä Anthony Kelly ja sen tuottivat The Monsters & Strangerz sekä German. Kappaleen lyriikkavideo julkaistiin Larssonin YouTube-kanavalla 2. joulukuuta 2016.

"I Would Like" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Australiassa, Irlannissa, Isossa-Britanniassa, Libanonissa, Ruotsissa, Skotlannissa ja Uudessa-Seelannissa. Kappale on myynyt Isossa-Britanniassa, Kanadassa sekä Ruotsissa yksinkertaista ja Australiassa kaksinkertaista platinaa.

## Lähteet
Essexin piirikunta (Massachusetts)

**Essexin piirikunta** () on Yhdysvaltojen Massachusettsin osavaltiossa sijaitseva piirikunta. Sen väkiluku oli 789&nbsp;034 vuonna 2019. Piirikunnan hallintokeskukset ovat Lawrencen ja Salemin kaupungit. Piirikunta perustettiin vuonna 1643.

## Lähteet

## Aiheesta muualla
So Good (Zara Larssonin kappale)

**So Good** on ruotsalaislaulajan Zara Larssonin musiikkikappale, jolla vierailee myös yhdysvaltalaisräppäri Ty Dolla Sign. Sen julkaisivat TEN Music Group, Epic Records ja Sony Music Entertainment Larssonin toisen, kappaleen nimeä kantavan studioalbumin viidentenä singlenä 27. tammikuuta 2017. Kappaleen ovat sanoittaneet Charlie Puth, Jacob Kasher Hindlin, Gamal Lewis ja Danny Schofield, joista Puth sekä Schofield myös tuottivat sen. Kappaleen musiikkivideon ohjasi Sarah McColgan ja se julkaistiin Larssonin vevo-kanavalla 3. helmikuuta 2017.

"So Good" oli kaupallisesti kohtalainen menestys, sen päästyä singlelistan viidenkymmenen parhaan joukkoon Isossa-Britanniassa, Norjassa, Ruotsissa, Skotlannissa, ja Tanskassa. Larsson ja Ty Dolla Sign ovat esittäneet kappaleen ensimmäisen kerran livenä The Ellen DeGeneres Showssa 7. helmikuuta 2017. Sen jälkeen he ovat esittäneet sen muun muassa The Wendy Williams Showssa 23. maaliskuuta 2017.

## Lähteet
Lochyjoki

**Lochyjoki** on suuren lohkovajoaman suuntaisesti virtaava joki Loch Lochyn ja Loch Linnhen välillä Skotlannin Ylämailla. Se laskee Loch Linnheen Fort Williamin kaupungin kohdalla. Joki on noin 15 kilometrin pituinen.

Lochyjoki on hyvä lohijoki. Siinä ui paikallisen kalanhoitoyhdistyksen mukaan keskimäärin isompia lohia kuin muissa Skotlannin joissa.

## Lähteet
How to Be Lonely

**How to Be Lonely** on brittiläislaulajan Rita Oran musiikkikappale. Sen julkaisi Atlantic Records digitaalisesti ladattavana singlenä 13. maaliskuuta 2020. Kappaleen ovat sanoittaneet Lewis Capaldi, Rycroft sekä Thomas Mann, joista viimeisin myös tuotti sen Lostboyn ja aboutagirlin kanssa. Sanoiltaan kappale kertoo "epävarmuuksien kanssa taistelemisesta". Kappaleen musiikkivideon ohjasi Dave Meyers ja se julkaistiin Oran YouTube-kanavalla 27. maaliskuuta 2020.

"How to Be Lonely" oli kaupallisesti kohtalainen menestys, sen päästyä singlelistan viidenkymmenen parhaan joukkoon Alankomaissa, Latviassa, Skotlannissa ja Uudessa-Seelannissa. Ora esitti kappaleen ensimmäisen kerran livenä BBC:n vuoden 2020 Sport Relief teletoonissa singlen julkaisupäivänä.

## Lähteet
Sirpa Ihanus

**Sirpa Hannele Ihanus** (s. 9. tammikuuta 1959 Tuupovaara) on suomalainen kuvanveistäjä, joka on asunut ja työskennellyt Unkarissa vuodesta 1985.

## Teoksia

* Arkkitehti Alpar, rintaveistos, 2005
* Pääministeri Imre Nagyn rintaveistos, 2006

## Lähteet
Ain’t My Fault

**Ain’t My Fault** on ruotsalaislaulaja Zara Larssonin musiikkikappale. Sen julkaisivat TEN Music Group, Epic Records ja Sony Music hänen toisen, ''So Good'' -studioalbumin kolmantena singlenä 2. syyskuuta 2016. Kappaleen ovat sanoittaneet Larsson, MNEK ja Markus Sepehrmanesh, joista MNEK myös tuotti sen Mike Spencerin kanssa. Kappaleen musiikkivideon ohjasi Emil Nava, ja se julkaistiin Larssonin vevo-kanavalla 30. syyskuuta 2016. Videolla nähdään Larsson tanssimassa tyttöystäviensä kanssa.

”Ain’t My Fault” oli kaupallisesti kohtalainen menestys. Se pääsi singlelistan kahdenkymmenen parhaan joukkoon Australiassa, Irlannissa, Isossa-Britanniassa, Itävallassa, Libanonissa, Norjassa, Romaniassa, Saksassa, Skotlannissa, Slovakiassa, Suomessa, Tanskassa ja Uudessa-Seelannissa. Lisäksi se on myynyt Australiassa kaksinkertaista ja Ruotsissa kolminkertaista platinaa. Larsson on esittänyt kappaleen  muun muassa BBC Radio 1:n Live Loungessa 20. syyskuuta 2016 ja Capitalin vuoden 2017 Summertime Ball -minifestivaalilla 10. kesäkuuta 2017.

## Lähteet
Raško Katić

**Raško Katić** (, s. 8. joulukuuta 1980 Kragujevac, Serbian ST, Jugoslavia) on serbialainen koripalloilija.

## Ura

Sentterinä pelaava Katić on pelannut kotimaansa lisäksi muun muassa Saksassa, Espanjassa ja Belgiassa ja eurooppalaisissa seurajoukkuekilpailuissa kuten Mestarien liigassa kaudella 2016–2017. Katić voitti muun muassa Serbian mestaruuden vuosina 2011 ja 2012, Serbian cup-mestaruuden vuosina 2011, 2012, 2013 ja 2014, Belgian mestaruuden vuosina 2016 ja 2017 ja Belgian cup-mestaruuden vuosina 2016 ja 2017.

Katić edusti myös Serbian miesten maajoukkuetta, jonka kokoonpanossa hän saavutti MM-hopeaa Espanja 2014 ja sijoittui seitsemänneksi Slovenian EM-kilpailuissa 2013.

## Lähteet
* Profiili Liga ACB 
* Rasko Katic International Stats Basketball-Reference.com 
* Profiili Euroliiga 

### Viitteet

## Aiheesta muualla
Bristolin piirikunta (Massachusetts)

**Bristolin piirikunta** () on Yhdysvaltojen Massachusettsin osavaltiossa sijaitseva piirikunta. Sen väkiluku oli 565&nbsp;217 vuonna 2019. Piirikunnan hallintokeskus on Tauntonin kaupunki. Piirikunta perustettiin 2. kesäkuuta 1685.

## Lähteet

## Aiheesta muualla
Bani Suwaif

**Bani Suwaif**, myös: **Beni Suef**, on kaupunki Egyptissä Niilin varrella. Sen asukasluku oli 193&nbsp;048 vuonna 2006.

## Maantiede

Bani Suwaif sijaitsee Egyptissä Niilin länsirannalla noin 75 kilometriä Kairon kaupungista etelään. Bani Suwaif on myös sen mukaan nimetyn kuvernoraatin hallinnollinen keskus. 

## Historia
Jonkin matkan päässä nykyisestä kaupungista länteen sijaitsee muinaisen Egyptin 9. ja 10. dynastian aikana Ala- ja Keski-Egyptin hallitsijoiden pääkaupunkina toiminut Herakleopolis. 22. dynastian perusti kaupunkiin muuttanut suku, joka lopulta yhdisti koko Egyptin valtansa alle. Herakleopolis menetti sittemmin merkityksensä poliittisena keskuksena.

Herakleopolis eli myöhempi Ihnasiyat al-Madinah ei kadonnut kokonaan, vaan se oli edelleen huomattava alueellinen keskus. Bani Suwaif oli pitkään sen varjossa. Joidenkin historiallisten lähteiden mukaan kaupungin vanha nimi oli *Binum-suwayh*, josta nykyinen nimi on mahdollisesti johdettu. Merkittävämpään asemaan kaupunki nousi vasta 1800-luvun alussa Egyptin hallitsija Muhammad Alin kaudella. Tuolloin Egypti jaettiin maakuntiin (*mudiriyya*) ja kaupungista tuli yhden maakunnan hallinnollinen keskus.

## Talous ja liikenne
Bani Suwaif on omalla alueellaan huomattava maatalouden ja kaupan keskus. Kaupungissa on jonkin verran teollisuutta, joka liittyy lähinnä maatalouden tuotantoon. Kaupungissa valmistetaan esimerkiksi jauhoa ja puuvillaa.

Kaupunki on Niilin vartta seurailevan rautatien varrella. Rautatien haara yhdistää sen myös Faijumin keitaan suuntaan. Yhteys on myös Punaisenmeren rannikon koptilaisille luostareille.

## Väestö
Vuonna 2006 Bani Suwaifin asukasluku oli 193&nbsp;048.

## Lähteet
Andersonin piirikunta (Texas)

**Andersonin piirikunta** () on Yhdysvaltojen Texasin osavaltiossa sijaitseva piirikunta. Sen väkiluku oli 57&nbsp;735 vuonna 2019. Piirikunnan hallintokeskus ja väkiluvultaan suurin kunta on Palestinen kaupunki. Piirikunta perustettiin 24. maaliskuuta 1846.

## Lähteet

## Aiheesta muualla
Astro Blaster

**Astro Blaster** on Segan vuonna 1981 kehittämä ja julkaisema pystysuoraan liikkuva shoot ’em up-tyylinen arcade-peli. Peli sisältää syntentisoitua puhetta. Pelaajan täytyy vahtia, että polttoaine ei lopu ja pelaajan täytyy myös varoa, ettei aseet ylikuumene liiasta ampumisesta. Vihollisilla on erilaisia liikkumistekniikoita. Pelin vanhimpia versioita kritisoitiin siitä, että ammukset ylikuumenevat liian nopeasti. Cyaanin väriset kabineteissa on vaikeampi versio peleistä ja sinisissä helpompi versio, tätä ei tosin ole varmistettu.

## Lähteet
*https://segaretro.org/Astro_Blaster
Koripallon naisten Euroopan-mestaruuskilpailut 1985

**Vuoden 1985 koripallon naisten Euroopan-mestaruuskilpailut** pelattiin Italiassa 8.–15. syyskuuta. Kisoihin osallistui 12 maata. Mitalisijat menivät samoille maille kuin edellisessä EM-turnauksessa: mestaruuden voitti 18. kerran (14. kerran peräkkäin) Neuvostoliitto, hopeaa saavutti Bulgaria ja pronssia Unkari. Turnauksen korikuningatar oli Jugoslavian Jasmina Perazić.

## Sijoitukset
# 
# 
# 
# 
# 
# 
# 
# 
# 
# 
# 
# 

## Lähteet
* Women Basketball European Championship 1985 Hungary todor66.com 

### Viitteet

## Aiheesta muualla
* 1985 European Championship for Women FIBA Archive
Koripallon naisten Euroopan-mestaruuskilpailut 1983

**Vuoden 1983 koripallon naisten Euroopan-mestaruuskilpailut** pelattiin Unkarissa 11.–18. syyskuuta. Kisoihin osallistui 12 maata. Mestaruuden voitti 17. kerran (13. kerran peräkkäin) Neuvostoliitto, hopeaa saavutti Bulgaria ja pronssia, ensimmäisen EM-mitalinsa 27 vuoteen, emäntämaa Unkari. Turnauksen korikuningatar oli Jugoslavian Jasmina Perazić.

## Sijoitukset
# 
# 
# 
# 
# 
# 
# 
# 
# 
# 
# 
# 

## Lähteet
* Women Basketball European Championship 1983 Hungary todor66.com 

### Viitteet

## Aiheesta muualla
* 1983 European Championship for Women FIBA Archive
Kim Go-eun

**Kim Go-eun** (; s. 2. heinäkuuta 1991) on eteläkorealainen näyttelijä. Hän on näytellyt muun muassa televisiosarjoissa *[[Cheese in the Trap]]* (2016), ** (2016) ja *[[The King: Eternal Monarch]]* (2020).

## Lähteet

## Aiheesta muualla
* 
* MyDramaList
Farafra

**Farafra** on keidas ja kaupunki Egyptin puolella Libyan aavikoa.

## Maantiede

Farafra sijaitsee Egyptin Libyan aavikolla. Noin 160 kilometriä Farafrasta koilliseen tai pohjoiseen sijaitsee Baharijjan keidas ja Dakhla sijaitsee noin 170 kilometriä lounaaseen. Farafra on myös suunnilleen puolivälissä matkalla Libyan vastaiselta rajalta Niilille. Farafra on myös keitaalla sijaitsevan pikkukaupungin nimi. Paikka sijaitsee tasangolla noin 70–90 metrin korkeudella merenpinnasta. Osaa alueesta peittävät hiekkadyynit. Laaksoa reunustaa ylänköalue noin 300 metrin korkeudella merenpinnasta. 

## Historia
Farafra ja Libyan aavikon muut keitaat ovat olleet merkityksellisiä pieninä viljelyalueina, mutta myös Saharan kauppareittien hallinnan kannalta. Farafra tunnettiin muinaisen Egyptin aikana härkien maana. Kreikkalaiset ja roomalaiset tunsivat sen nimellä *Trinytheos*. Al-Bakri mainitsee seudulla olleen tärkeitä kaivoksia ja sen asukkaiden olleen kopteja. Seutu kärsi sittemmin huomattavasti beduiinien hyökkäyksistä. 1860-luvulla alueen valtasivat Libyan puolella vaikuttaneet senusit. Alueen nykyiset asukkaat ovat pääosin muslimeja.

## Lähteet

## Aiheesta muualla
Barilius pakistanicus

**Barilius pakistanicus** on seeprakalojen (Danionidae) heimoon kuuluva makean veden kalalaji. Se voi kasvaa korkeintaan kymmenen senttimetrin mittaiseksi ja painaa korkeintaan noin yhdeksän grammaa. Lajia tavataan ainoastaan Pakistanista.

## Lähteet
Barilius profundus

**Barilius profundus** on seeprakalojen (Danionidae) heimoon kuuluva makean veden kalalaji. Sen kuvasivat tieteelle Mayanglambam Dishma ja Waikhom Vishwanath vuonna 2012.

Laji kasvaa yleensä korkeintaan 7,1 senttimetrin mittaiseksi. Koiraat ovat naaraita kookkaampia. Lajia tavataan ainoastaan Intiasta.

## Lähteet
Barilius ngawa

**Barilius ngawa** on seeprakalojen (Danionidae) heimoon kuuluva makean veden kalalaji.

*Barilius ngawa* kasvaa yleensä korkeintaan 9,7 senttimetrin mittaiseksi. Koiraat ovat naaraita kookkaampia. Lajia tavataan ainoastaan Intiasta. Kansainvälinen luonnonsuojeluliitto IUCN on luokitellut lajin vaarantuneeksi.

## Lähteet
Vaskikarppinen

**Vaskikarppinen** (*Amblypharyngodon mola*) on seeprakalojen heimoon (Danionidae) kuuluva eteläaasialainen  kalalaji. Se on sukunsa *[[Amblypharyngodon]]* tyyppilaji. 

Vaskikarppinen on makean veden kala, joka voi kasvaa enintään 20 senttimetrin mittaiseksi. Sen ruumis on pitkänomainen ja voimakkaasti litistynyt. Suomut ovat hyvin pieniä ja niitä on kalan kylkiviivassa 66 kappaletta rivissä. Silmät ovat suhteellisen suuret. Alaleuka on huomattavasti yläleukaa pidempi. Vatsa on pyöreä. Vaskikarppista tavataan Indusjoen valuma-alueella Intian, Nepalin, Pakistanin ja Bangladeshin valtioissa. Vahvistamattomia havaintoja lajista on myös Chindwin-joen valuma-alueelta Koillis-Intiasta ja Myanmarista.. Se saavuttaa sukukypsyyden noin kuuden senttimetrin mittaisena. Intiassa Länsi-Bengalin osavaltiossa on tutkimuksessa havaittu vaskikarppisen sukupuolten määräsuhteen olevan koiraille noin 1:3. 

Vaskikarppinen on tärkeä ruokakala Intian niemimaan alueella. Maailman ruokapalkinnon (2021) voittanut Shakuntala Thilsted havaitsi Bangladeshissa ja Tanskassa tekemissään tutkimuksissa kalan sisältävän erityisen runsaasti A-vitamiinia. Koska vitamiini on tärkeä esimerkiksi näön kehitykselle, hän kannusti äitejä ja pieniä lapsia syömään näitä pikkukaloja.

## Lähteet
Enontekiön Erälukio

**Enontekiön Erälukio** (pohjoissaameksi *Eanodaga Duottarlogahat*) eli **Enontekiön lukio** on Enontekiön kunnan Hetan kirkonkylän koulukeskuksessa toimiva lukio. Se on opiskelijamäärältään Suomen pienimpiä; lukuvuoden 2021–2022 alussa lukiossa oli vain 20 opiskelijaa. Lukion kanssa samassa koulukeskuksessa toimivat Hetan yhtenäinen peruskoulu  (luokka-asteet 0–9) ja Enontekiön pääkirjasto.  

Enontekiön Erälukion pääopetuskieli on suomi. Tässä saamelaisten kotiseutualueella sijaitsevassa lukiossa äidinkielen ja kirjallisuuden  opetusta annetaan osalle oppilaista myös pohjoissaamen kielellä. Lukion oppilaat saavat koulusta ilmaiseksi käyttöönsä kannettavan tietokoneen ja ensimmäisen lukuvuoden oppikirjat.

Enontekiön Erälukio on pärjännyt useassa oppilaiden osaamisen kehittymistä mittaavassa lukiovertailuissa hyvin. Koulu sijoittui STT:n kevään 2020 lukiovertailussa ensimmäiseksi Suomen pienten, alle 50 ylioppilaskokelaan lukioiden ryhmässä. Tulos perustui neljän keväällä 2020 valmistuneen ylioppilaan opintomenestykseen. Osaltaan tulos kuvastaa lukio-opetuksen hyvää tasoa. Tässä lukiovertailussa mitataan osaamisen kehittymistä tarkastelemalla oppilaiden ylioppilastutkinnon arvosanoja verrattuna lukion sisäänpääsykeskiarvoihin kolme vuotta aiemmin. Verrattaessa Enontekiön Erälukiosta valmistuneiden ylioppilasarvosanoja absoluuttisella asteikolla on lukio sijoittunut useana vuonna valtakunnallisesti maan keskiarvotason tuntumaan.

Vuonna 2015 Enontekiön Erälukio sijoittui kansallisessa ylioppilaskirjoitusmenestystä arvioivassa lukiovertailussa Suomen parhaiten menestyneeksi lukioksi. Neljän pakollisen aineen yhteenlaskettujen pisteiden keskiarvo oppilasta kohden oli Enontekiön Erälukiossa 25, kun taas toisen sijan saaneen Etelä-Tapiolan lukion pisteiden keskiarvo oli 24,24. Sijoituksen taustalla on se, että Enontekiön erälukiosta valmistui tuolloin vain yksi ylioppilas, kun taas Etelä-Tapiolan lukiosta valmistuneiden ylioppilaiden määrä oli  113.

## Lähteet

## Aiheesta muualla

*Lukiokoulutus Enontekiön kunnan sivuilla
Kardinaalikalat

**Kardinaalikalat** (Tanichthyidae) on itäaasialainen särkikalojen heimo, johon kuuluu vain yksi suku ***Tanichthys*** ja siinä 12 lajia. Ne elävät virtavesissä Vietnamissa ja Etelä-Kiinassa.

* *[[Tanichthys albiventris]]* Li, Bohlen & Liao, 2022
* *[[Tanichthys albonubes]]* S. Y. Lin, 1932 – Kardinaalikala
* *[[Tanichthys dongxingensis]]* Jin et al., 2022
* *[[Tanichthys flavianalis]]* Li, Liao & Shen, 2022
* *[[Tanichthys guipingensis]]* Jin et al., 2022
* *[[Tanichthys hainanensis]]* Jin et al., 2022
* *[[Tanichthys huidongensis]]* Jin et al., 2022
* *[[Tanichthys kuehnei]]* Bohlen et al., 2019
* *[[Tanichthys luheensis]]* Jin et al., 2022
* *[[Tanichthys micagemmae]]* Freyhof & Herder, 2001 – Juovakardinaalikala
* *[[Tanichthys shenzhenensis]]* Jin et al., 2022
* *[[Tanichthys thacbaensis]]* Nguyen & Ngo, 2001

## Viitteet
Pientä laittoa

**Pientä laittoa** on suomalainen 8-osainen draamasarja, jonka pääosissa näyttelevät Juho Milonoff, Santtu Karvonen ja Noora Peltokukka. Sarjan on käsikirjoittanut Kaisa Pylkkänen ja sen on ohjannut Lauri Nurkse. Sarjan kaikki jaksot julkaistiin Yle Areenassa 6. lokakuuta 2019 ja samana päivänä sen esittäminen alkoi Yle TV1:llä.

Sarjan alussa Sodankylässä upseerina työskentelevä Teppo (es. Juho Milonoff) saa aivoverenvuodon, jonka myötä hän joutuu muuttamaan Helsinkiin kuntoutuakseen. Helsingissä Teppo tutustuu muun muassa Askoon (es. Santtu Karvonen), jonka kanssa alkaa avustamaan lähiseudun asukkaita mitä erilaisimmissa kotitöissä.

## Rooleissa

## Jaksot

## Lähteet

## Aiheesta muualla
* Sarjan jaksot Yle Areenassa
Rasboroides

**Rasboroides** on seeprakalojen (Danionidae) heimoon kuuluva yksinomaan Aasiasta tavattava kalasuku, johon luetaan seuraavat neljä lajia:

* *[[Rasboroides nigromarginatus]]* (Meinken, 1957)
* *[[Rasboroides pallidus]]* Deraniyagala, 1958
* *[[Rasboroides rohani]]* Batuwita, M. de Silva & Edirisinghe, 2013
* *[[Rasboroides vaterifloris]]* (Deraniyagala, 1930) – helmiäisrasbora

## Lähteet
* Taksonomian lähde alaheimon sukuun asti:  
* Alempien taksonien suomenkieliset nimet:  
### Viitteet
Thryssocypris

**Thryssocypris** on seeprakalojen (Danionidae) heimoon kuuluva yksinomaan Aasiasta tavattava kalasuku, johon luetaan seuraavat neljä lajia:

* *[[Thryssocypris ornithostoma]]* Kottelat, 1991
* *[[Thryssocypris smaragdinus]]* Roberts & Kottelat, 1984
* *[[Thryssocypris tonlesapensis]]* Roberts & Kottelat, 1984
* *[[Thryssocypris wongrati]]* Grudpan & Grudpan, 2012

## Lähteet
* Taksonomian lähde alaheimon sukuun asti: 

### Viitteet
Cynoglossinae

**Cynoglossinae** on kielikampeloiden (Cynoglossidae) heimoon kuuluva alaheimo. Siihen kuuluu kaksi sukua; *[[Cynoglossus]]* ja *[[Paraplagusia]]*.

## Lähteet
I Don’t Wanna Live Forever

**I Don’t Wanna Live Forever**, tunnettu myös nimellä ”I Don't Wanna Live Forever (Fifty Shades Darker)”, on brittilaulaja Zaynin ja yhdysvaltalaislaulaja Taylor Swiftin kappale vuodelta 2016. Sen julkaisi Republic Records. Kappaleen ovat säveltäneet Swift, Jack Antonoff ja Sam Dew. Antonoff toimi myös kappaleen tuottajana. 

”I Don’t Wanna Live Forever” esiintyy elokuvassa *[[Fifty Shades Darker]]* ja julkaistiin sen soundtrack-albumin ensimmäisenä singlenä 9. joulukuuta 2016. Kappaleesta tuli kaupallinen menestys. Se nousi Yhdysvaltain Billboard Hot 100 -listan sijalle 2 ja Britannian singlelistan sijalle 5. Suomessa kappale pääsi listasijalle 7.

Kappaleen musiikkivideon ohjasi Grant Singer. Se julkaistiin 27. tammikuuta 2017.

## Tyyli ja sanoitukset
”I Don’t Wanna Live Forever” on lajityypiltään elektro-R&B:tä. Kappale on romanttinen balladi.   Sanoitukset kertovat rakkaudesta, myrskyisästä parisuhteesta ja erosta. Ongelmista huolimatta kumpikaan ei halua olla erossa toisesta.

## Vastaanotto
”I Don’t Wanna Live Forever” sai pääosin positiivisen vastaanoton musiikkikriitikoilta. Kriitikot kehuivat muun muassa Zaynin ja Swiftin laulusuoritusta. Kappale voitti parhaan yhteistyökappaleen palkinnon MTV Video Music Awards -gaalassa vuonna 2017. Vuonna 2018 se palkittiin BMI Awards -gaalassa.

Kappale oli myös kaupallinen menestys. Se nousi listoille kymmenissä eri maissa. Yhdysvalloissa kappale nousi Billboard Hot 100 -listan kakkossijalle. Isossa-Britanniassa kappale oli listasijalla 5. Kappale nousi listaykköseksi Ruotsissa. 

Suomessa kappale oli singlelistan sijalla 7. Latauslistalla ja radiosoittolistalla se pääsi parhaimmillaan kakkossijalle.  Single on myynyt timanttilevyn verran Brasiliassa, Ranskassa ja Puolassa.

## Live-esitykset
Zayn julkaisi studiossa kuvatun liveversion YouTube-kanavallaan helmikuussa 2017. Videolla hän esittää kappaleen akustisesti soolona.

Taylor Swift lauloi kappaleen ensimmäisen kerran *Super Saturday Night* -konsertissa Houstonissa maaliskuussa 2017. Hän on sittemmin esittänyt sen soolona muutamissa muissa konserteissa. Vuonna 2024 hän esitti sen *[[The Eras Tour]]* -kiertueella mash-upina kappaleen ”Dress” kanssa Singaporessa ja kappaleen ”Mine” kanssa Torontossa. 

Meksikolainen laulaja Sofía Reyes ja yhdysvaltalainen laulaja-näyttelijä Kendall Schmidt esittivät kappaleen konsertissa Buenos Airesissa huhtikuussa 2017. Konsertti oli osa Reyesin *Louder* -kiertuetta.

## Listasijoitukset

## Myyntipalkinnot

## Lähteet

## Aiheesta muualla
* Kappaleen musiikkivideo
* Zaynin sooloversio
* Taylor Swiftin sooloversio (Super Saturday Night 2017)
Pillowtalk

**Pillowtalk** on brittiläisen laulajan-lauluntekijän Zayn Malikin soolouran ensimmäinen single. Sen julkaisi RCA Records hänen soolouran ensimmäisen, Mind of Mine-studioalbumin ensimmäisenä singlenä 29. tammikuuta 2016. Kappaleen ovat sanoittaneet Malik, Anthony Hannides, Michael Hannides, Joe Garrett, sekä sen tuottaja Levi Lennox. Kappaleen musiikkivideon ohjasi Bouha Kazmi ja se julkaistiin Zaynen YouTube-kanavalla singlen julkaisupäivänä. Videolla nähdään Zaynen lisäksi myös hänen tyttöystävänsä Gigi Hadid.

"Pillowtalk" oli kaupallisesti valtava menestys, sen päästyä singlelistan kärkeen kolmessatoista eri valtiossa kuten Australiassa, Irlannissa, Portugalissa, Ruotsissa, Slovakiassa ja Yhdysvalloissa. Kappale on myynyt Australiassa sekä Kanadassa nelinkertaista ja Yhdysvalloissa viisinkertaista platinaa.

## Lähteet
Girga

**Girga** on kaupunki Ylä-Egyptissä Niilin varrella. Sen asukasluku oli vuonna 2006 102&nbsp;597.

## Maantiede

Girga sijaitsee Ylä-Egyptissä Niilin länsirannalla. Alue kuuluu Sohagin kuvernoraattiin.

## Historia
Nykyinen Girga on mahdollisesti sama paikka, kuin jo muinaisen Egyptin kaudella mainittu Thinis (*This*, *Tny*). Thinis tunnettiin etenkin Egyptin yhdistäneen 1. dynastian kotikaupunkina. Muinainen Abydos sijaitsee nykyisen kaupungin Niilin vastarannan puolella. Kaupungin nykyinen nimi on saatettu johtaa koptilaisesta Mar Girgisin eli Pyhän Yrjön luostarista.

1300-luvulla Girgasta tuli Ylä-Egyptissä vaikuttaneen Hawwarah-heimon keskus. Hawwaraht olivat arabialaistunut berberiheimo. Girgasta käsin he hallitsivat Ylä-Egyptiä lähes kahden vuosisadan ajan. Heidät kukistettiin ja alue alistettiin Egyptin keskusvallalle vasta vuonna 1576. 

Girgaa hallitsivat sittemmin mamelukkien yläluokkaan kuuluneet kuvernöörit, joille tyypillinen tapa oli sekaantua pääkaupunki Kairon valtakamppailuihin. Girga muodosti oman hallinnollisen alueensa (*kashiflik*). Seutu tunnettiin viljelyksistään ja viljaa vietiin Mekkaan ja Medinaan. 1800-luvun alkupuoliskolla hallinneen Muhammad Alin hallinnollisten uudistusten aikana  entinen Girgan alue liitettiin toiseen suurempaan hallintoalueeseen, jonka pääkaupungiksi Girgan ohi tuli vuonna 1859 Sohag.

## Talous
Girgaa ympäröivällä maaseudulla tuotetaan esimerkiksi puuvillaa, taateleja, viljaa ja sokeriruokoa. Kaupungissa on maatalouden tuotteisiin liittyvää puuvillateollisuutta ja sokerinjalostamo.

## Väestö
Girgan asukasluku oli vuonna 2006 yhteensä 102&nbsp;597. Kaupungissa on koptilainen vähemmistö ja hieman sen ulkopuolella on katolinen luostari.

## Lähteet
Mitsubishi L200

**Mitsubishi L200** on Mitsubishi Motorsin vuodesta 1978 lähtien valmistama lava-automalli. Kotimaassaan Japanissa malli tunnettiin aluksi **Mitsubishi Forte** -nimisenä, mutta vuonna 1991 nimeksi vaihtui **Mitsubishi Strada**. Autolla on eri markkinoilla ollut useita eri mallinimiä, ja sitä on myyty myös Chrysler-, Dodge- ja Ram-merkkisenä.

## Mitsubishi L200 I (1978–1986)

Ensimmäisen sukupolven L200 esiteltiin Japanissa vuonna 1978 **Mitsubishi Forte** -nimisenä. Yhdysvalloissa mallia myytiin Mitsubishin yhteistyökumppani Chrysler Corporationin kautta **Dodge Ram 50**- ja **Plymouth Arrow Truck** -nimillä.
 

## Mitsubishi L200 II (1986–1996)

Toisen sukupolven L200 esiteltiin vuonna 1986, mutta sitä ei myyty Japanin markkinoilla ennen vuotta 1991, jolloin se esiteltiin **Mitsubishi Strada** -nimisenä. Australiassa mallin nimeksi tuli **Mitsubishi Triton**, Etelä-Afrikassa sitä puolestaan myytiin **Mitsubishi Coltina** ja Thaimaassa **Cyclonena**.
 

## Mitsubishi L200 III (1996–2006)

Kolmannen sukupolven L200 esiteltiin vuonna 1996. Portugalissa sitä myytiin nimellä **Mitsubishi Strakar**. Malliin perustuu myös katumaasturimalli Mitsubishi Pajero Sport. 

## Mitsubishi L200 IV (2005–2014)

Neljännen sukupolven L200 esiteltiin vuonna 2005. Indonesiassa sen nimenä oli **Mitsubishi Strada Triton** ja Israelissa **Mitsubishi Hunter**. Autosta oli jälleen saatavana katumaasturiversio Mitsubishi Pajero Sport. 

## Mitsubishi L200 V (2014–)

Viidennen sukupolven L200 esiteltiin vuonna 2014. Euroopassa sitä on myyty Mitsubishi-merkkisen version lisäksi myös Fiat Fullback -nimellä, sekä Etelä-Amerikassa ja Lähi-idässä **Ram 1200** -nimisenä. Malliin perustuu jälleen katumaasturi Mitsubishi Pajero Sport.

Vuoden 2018 loppupuolella keulan ilmettä uudistettiin samanlaiseksi kuin uudemmissa Mitsubishi-malleissa, kuten Eclipse Crossissa. Myös takapuskuriin ja -valoihin tehtiin muutoksia.
 

## Lähteet

## Aiheesta muualla
Still Got Time

**Still Got Time** on brittiläisen laulajan-lauluntekijän Zayn Malikin musiikkikappale, jolla vierailee myös kanadalaisräppäri PartyNextDoor. Sen julkaisi RCA Records digitaalisesti ladattavana singlenä 24. maaliskuuta 2017. Kappaleen ovat sanoittaneet Malik, PartyNextDoor, sekä sen tuottajat Shane Lindstrom ja Adam Feeney. Kappaleen musiikkivideon ohjasi Calmatic ja se julkaistiin 21. huhtikuuta 2017.

"Still Got Time" oli kaupallisesti kohtalainen menestys, sen päästyä singlelistan viidenkymmenen parhaan joukkoon kuudessatoista eri valtiossa kuten Irlannissa, Isossa-Britanniassa, Itävallassa, Portugalissa, Sveitsissä ja Unkarissa. Lisäksi kappale on myynyt Australiassa ja Kanadassa platinaa.

## Lähteet
Dusk Till Dawn

**Dusk Till Dawn** on brittiläislaulajan Zayn Malikin musiikkikappale, jolla vierailee myös australialainen laulaja-lauluntekijä Sia. Sen julkaisi RCA Records digitaalisesti ladattavana singlenä 8. syyskuuta 2017. Kappaleen ovat sanoittaneet Malik, Sia, Alex Oriet, David Phelan, sekä sen tuottaja Greg Kurstin. Kappaleen musiikkivideon ohjasi Marc Webb ja se julkaistiin singlen julkaisupäivänä. Videolla esiintyy Zaynin lisäksi amerikanbrittiläinen näyttelijä Jemima Kirke. Kappaletta käytettiin vuonna 2017 ensi-iltansa saaneen elokuvan "The Mountain Between Us" virallisessa trailerissa.

"Dusk Till Dawn" oli kaupallisesti kansainvälinen menestys, sen päästyä singlelistan kärkeen Itävallassa, Kreikassa, Malesiassa, Sveitsissä ja Tšekissä sekä kymmenen parhaan joukkoon yli kahdessakymmenessä maassa kuten Australiassa, Irlannissa, Italiassa, Kanadassa, Norjassa ja Suomessa.

## Lähteet
Free Me (Sian kappale)

**Free Me** on australialaislaulajan Sian musiikkikappale. Sen julkaisi Monkey Puzzle Music digitaalisesti ladattavana singlenä 9. kesäkuuta 2017. Kappaleen ovat sanoittaneet Sia, Lucian Piane, sekä sen tuottaja Oliver Kraus. Kappaleesta saadut tuotot menevät AIDSin eliminoimiseen liittyviin toimenpiteisiin.

Kappaleen musiikkivideon ohjasi Blake Martin ja se julkaistiin Sian YouTube-kanavalla singlen julkaisupäivänä. Videon pääroolissa nähdään Zoe Saldana ja sillä esiintyy ääniroolissa myös Julianne Moore. "Free Me" oli kaupallisesti huono menestys, sen päästyä listoille ainoastaan Ranskassa ja Uudessa-Seelannissa.

## Lähteet
Meant to Be (Bebe Rexhan kappale)

**Meant to Be** on yhdysvaltalaislaulajan Bebe Rexhan musiikkikappale, jolla vierailee myös yhdysvaltalainen countrymusiikkiduo Florida Georgia Line. Sen julkaisi Warner Records Rexhan kolmannen, All Your Fault: Pt. 2 EP:n toisena sekä hänen Expectations-debyyttistudioalbuminsa ensimmäisenä singlenä 24. lokakuuta 2017. Kappaleen ovat sanoittaneet Rexha, Tyler Hubbard, Josh Miller ja David Garcia, joista viimeisin myös tuotti sen Wilshiren kanssa. Kappaleen musiikkivideon ohjasi Sophie Muller ja se julkaistiin vuorokausi ennen singlejulkaisua. Video kuvattiin New Mexicon Albuquerquessa.

"Meant to Be" oli kaupallisesti kansainvälinen menestys, sen päästyä singlelistan viiden parhaan joukkoon Australiassa, Norjassa, Skotlannissa, Uudessa-Seelannissa ja Yhdysvalloissa sekä kymmenen parhaan joukkoon Kanadassa ja Ruotsissa. Lisäksi se on myynyt Australiassa viisinkertaista ja Yhdysvalloissa yhdeksänkertaista platinaa. Brasiliassa kappale myi jopa timanttia.

## Lähteet
Back to You (Louis Tomlinsonin kappale)

**Back to You** on brittiläisen laulajan-lauluntekijän Louis Tomlinsonin musiikkikappale, jolla vierailevat myös yhdysvaltalainen laulaja Bebe Rexha sekä brittiläinen DJ-tuottaja Digital Farm Animals. Sen julkaisivat Syco Music, Epic Records ja 78 Records digitaalisesti ladattavana singlenä 21. heinäkuuta 2017. Kappaleen ovat sanoittaneet Tomlinson, Digital Farm Animals, Pablo Bowman, Richard Boardman ja Sarah Blanchard, joista Digital Farm Animals myös tuotti sen Tommy Danversin kanssa. Kappaleen musiikkivideo kuvattiin Tomlinsonin kotikaupungissa Englannin Doncasterissa toukokuussa 2017 ja se julkaistiin singlen julkaisupäivänä.

"Back to You" oli kaupallisesti kohtalainen menestys, sen päästyä singlelistan kymmenen parhaan joukkoon Isossa-Britanniassa, Malesiassa, Skotlannissa, Tšekissä ja Unkarissa sekä kahdenkymmenen parhaan joukkoon Australiassa, Belgiassa (Vallonia), Irlannissa, Norjassa, Portugalissa, Ranskassa, Slovakiassa, Suomessa ja Uudessa-Seelannissa. Lisäksi se on myynyt Yhdysvalloissa yksinkertaista ja Australiassa kolminkertaista platinaa.

## Lähteet
Just Hold On

**Just Hold On** on yhdysvaltalaisen DJ-tuottajan Steve Aokin musiikkikappale, jolla vierailee myös brittiläinen laulaja-lauluntekijä Louis Tomlinson. Sen julkaisi Ultra Music Aokin Neon Future III -studioalbumin toisena singlenä 10. joulukuuta 2016. Kappaleen ovat sanoittaneet Tomlinson, Aoki, Eric Rosse, Sasha Sloan sekä Sir Nolan ja sen tuotannosta vastasivat puolestaan Aoki, Sir Nolan sekä Jay Pryor. Kappaleen musiikkivideo julkaistiin 8. maaliskuuta 2017. Videolla nähdään kaksi henkilöä aikamatkustamassa sekä juoksemassa lukuisissa kaupungeissa.

"Just Hold On" oli kaupallisesti kansainvälinen menestys, sen päästyä singlelistan kymmenen parhaan joukkoon Espanjassa, Irlannissa, Britanniassa, Itävallassa, Ranskassa, Skotlannissa, Slovakiassa, Suomessa ja Unkarissa. Lisäksi se on myynyt platinaa Australiassa, Britanniassa, Italiassa, Kanadassa ja Ruotsissa.

## Lähteet
Ōgaki

**Ōgaki** () on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin lounaisosassa Nōbin tasangolla Ibijoen varrella. Kuntaliitosten myötä kaupunkiin kuuluu kaksi eksklaavia: Sunomata kantakaupungin itäpuolella ja Kamiishizu Yōrōvuorilla kantakaupungin lounaispuolella. Ōgakissa on 161&nbsp;122 asukasta (huhtikuussa 2020) ja sen pinta-ala on 206,57 neliökilometriä.

Ōgakin linna perustettiin vuonna 1535, ja myöhemmin 1600-luvun alkupuolelta lähtien Ōgaki kehittyi linnanaluskaupunkina ja Ōgakin daimiokunnan hallinnollisena keskuksena. Meiji-restauraation jälkeen se menetti poliittisen asemansa Gifulle ja taantui muun muassa vuoden 1891 Minon maanjäristyksen aiheuttamien tuhojen vuoksi. Rautatieyhteyden avaamisen jälkeen sinne alkoi kuitenkin sijoittua tekstiili- ja kemianteollisuutta. Kaupunkioikeudet osana Japanin nykyistä kunnallishallintoa Ōgaki sai vuonna 1918. Historiallinen linnanaluskaupunki tuhoutui lähes täysin toisen maailmansodan pommituksissa, mutta sodan jälkeen kaupunki on kasvanut yhdeksi prefektuurinsa tärkeimmistä teollisuuskeskuksista. Se on laajentunut useiden kuntaliitosten myötä, viimeksi vuonna 2006, kun siihen yhdistettiin Kamiishizun ja Sunomatan maaseutukaupungit.

Ōgakin nähtävyyksiin kuuluvat muun muassa vuonna 1959 uudelleenrakennettu Ōgakin linna ympäröivine puistoineen, Sunomatan linna, Minon provinssin provinssitemppelin eli Mino Kokubun-jin rauniot ja Enkō-jin buddhalainen temppeli. Funamachin kaupunginosa yhdistetään haikurunoilija Matsuo Bashōn teokseen *Oku no hosomichi*. Toukokuisin vietettävä festivaali Ōgaki-matsuri kulkueineen on valittu Unescon aineettoman kulttuuriperinnön luetteloon. Osa kaupungin alueesta kuuluu Ibi-Sekigahara-Yōrōn puolikansallispuistoon. Ōgakia palvelevat JR Tōkain Tōkaidō-päälinja, Tarumi-rautatien Tarumi-linja ja Yōrō-rautatien Yōrō-linja.

## Kuvia

Tiedosto:Ohgaki Castle - panoramio.jpg|Uudelleenrakennettu Ōgakin linna
Tiedosto:大垣市(大垣まつり) - panoramio.jpg|Ōgaki-matsuri
Tiedosto:Mino Kokubunji, hondou.jpg|Mino Kokubun-ji
Tiedosto:JRC-Ogaki-STA.jpg|Ōgakin rautatieasema


## Lähteet

## Aiheesta muualla

* Kaupungin internetsivut
Samannud

**Samannud** on pikkukaupunki Egyptissä Niilin suistolla. Sen asukasluku vuonna 2006 oli 57&nbsp;177. 

## Maantiede

Samannud sijaitsee Ala-Egyptissä Niilin suistossa noin 8 kilometriä suuremmasta al-Mahalla al-Kubran kaupungista itään. Alue kuuluu al-Gharbiyyan kuvernoraattiin.

## Historia

Samannudin historia ulottuu aina muinaisen Egyptin aikoihin, jolloin sen paikalla sijaitsi Sebennytoksen kaupunki, egyptiksi *Tjeb-netjer* ja koptiksi *Djemnuti*.

Samannud tunnetaan pitkästä kirkkohistoriastaan. Se esiintyy esimerkiksi marttyyreistä kertovassa kirjallisuudessa. Athanasios Suuri mainitsee Samannudin melkiittiläisen piispan vuonna 352. Pyhittäjä Anubin sanotaan matkanneen sen poikki. Kaupungissa oli hänelle omistettu kirkko, jonne hänen sanottiin olevan haudatun. Arabimaantieteilijät mainitsevat paikan 700-luvulta lähtien. Al-Idrisi kuvaili sitä 1100-luvulla vilkkaaksi kauppapaikaksi.

## Väestö

Samannudin asukasluku oli vuonna 2006 yhteensä 57&nbsp;177.

## Lähteet
Caron Butler

**James Caron Butler** (s. 13. maaliskuuta 1980 Racine, Wisconsin) on yhdysvaltalainen kilpauransa päättänyt koripalloilija.

## Urheilu-ura

Pääasiassa pienenä laitahyökkääjänä pelannut Butler pelasi yliopistokoripalloa Connecticutin yliopiston joukkueessa vuosina 2000–2002. Jälkimmäisellä kaudellaan hänet valittiin konferenssinsa parhaaksi pelaajaksi. Miami Heat varasi hänet NBA:han kymmenennellä vuorolla . NBA:ssa Butler pelasi vuosina 2002–2016 edustaen useita joukkueita, pisimpään Washington Wizardsia, jonka pelaajana hänet myös valittiin un vuosina 2007 ja 2008. Heatissä hänet valittiin tulokaskaudellaan . Vuonna 2011 Butler voitti Dallas Mavericksissa NBA:n mestaruuden.

## Muuta

Vuonna 2015 Butlerista julkaistiin omaelämäkerta *Tuff Juice*, jossa hän käy läpi muun muassa rikosten ja huumediilerinä toimimisen värittämää nuoruuttaan.

## Lähteet
* Caron Butler Stats Basketball-Reference.com 
* Caron Butler College Stats College Basketball at Basketball-Reference.com 

### Viitteet

## Aiheesta muualla